Kaleidoskoop is 'n Afrikaanse musiekgroep wat hul musiek uit 'n positiewe, dog realistiese oogpunt komponeer....'n broodnodige boodskap van hoop. Met kleurryke harmonieë en skerp poliritmiese akoestiese instrumente neem Kaleidoskoop 'n hele spektrum van musiekvorme aan. Kaleidoskoop laat jou deur hul selfgeskrewe Afrikaanse musiek - asook Engelse "covers"- anders na die kleure van liefde, menswees en die lewe kyk...kom kyk saam met hulle deur die Kaleidoskoop!
Jouba Jordaan ....Liedjieskrywer (musiek en liriek), kitaar, stem, perkussie, mondfluitjie.
By die Universiteit van Stellenbosch, waar hy BSc Wingerd en Wynkunde studeer het, sien hy in die koshuis vir die eerste keer (in lewende lywe) mense wat kitaar speel. Wat 'n openbaring! Einde eerste jaar gaan werk hy op 'n skie-oord in Oregon, VSA en koop vir hom 'n kitaar met sy spaargeldjie. Nadat hy in sy derde jaar op Stellenbosch sy rugby stewels ophang, veruil hy dit vir 'n meer kulturele sool en begin meer in die onbekende, dog mooi musiekwoud te wandel. What a journey it has been so far…
Na Jouba vir 'n wyle onder meisiekoshuise se vensters saam met 3 vriende in die sang-groep 4 Oaks gesing het, besluit hy en een van die lede om egter hul passie vir musiek verder uit te leef deur in Augustus 2006 Kaleidoskoop te begin en hul eerste album Bladwisselend in 2007 vry te stel.
Anique Jordaan... Stem, keyboard.
Op 11 het Anique al haar ballet klasse verruil vir sanglesse. (Wyse keuse aangesien 'n leotard nie vereis word vir sing nie.) Daarby neem sy ook klavierlesse vir 11 jaar en slaag die UNISA gr.7 eksmen. Na skool sing sy 3 jaar vir Stellenbosch universiteitskoor terwyl sy BSc Menslike Lewenswetenskappe studeer en vervul ook die rol van serleier vir haar koshuis Metanoia wat in 2007 die nasionale sêr kompetisie wen. Anique het bevordering gekry van "fan" en gaskunstenaar vir Kaleidoskoop in 2007 tot bandlid in 2009. Sy sing en volg nou voltyds van 2010 af haar droom en passie deur Kaleidoskoop.